sagorsarker/bangla-wikipedia huggingface dataset:
সিক্স সিজনস’ রেসিডেন্স

সিক্স সিজনস রেসিডেন্স বাংলাদেশের রাজধানী ঢাকার গুলশানে অবস্থিত একটি বহুতল আবাসিক ভবন যা প্রকৃতি ও পরিবেশকে সম্মান করে পরিবেশ বান্ধব সবুজ সচেতন আবাস হিসেবে তৈরী করা হয়েছে। স্থপতি রফিক আজম এটির স্থাপত্য ডিজাইন তৈরী করেন। ২০০৪ সালে এটি নির্মিত হয়। ভবনের মালিকের নাম অনুসারে এটি মিজান রেসিডেন্স নামেও পরিচিত।
যথাযথ মাস্টার প্ল্যান, নির্মাণ বিধিমালা এবং সচেতনতার অভাবে বিশ্বের অন্যতম ঘনবসতিপূর্ণ শহর ঢাকা শহুরে বিপর্যয়ের উদাহরণ হয়ে উঠেছে। ঢাকা, ৪০০ বর্গমাইলেরও বেশি শহরের জন্য পাঁচ শতাংশেরও কম সবুজ অঞ্চল নিয়ে ক্রমবর্ধমান বৈষম্য এবং অন্যান্য উপযোগিতার অভাবে দ্রুত তার জীবন্ত পরিবেশ হারাচ্ছে। বিপরীতে, বাংলার ছয়টি ৠতু এবং তাদের চারপাশে যে রঙ, মেজাজ এবং গন্ধ, এটি তার বর্ণময় অর্থে প্রকৃতির একটি গল্প তৈরি করে। মওসুম পরিবর্তনের সাথে সাথে বাতাসের দিক সরে যায়, সূর্য কাতানো শুরু হয় এবং বিল্ডিং বিভিন্ন মেজাজের সাথে একটি নতুন চেহারা নেয়। এই পটভূমিতে, আটটি আবাসিক ইউনিট সহ একটি ছয়তলা ভবন হচ্ছে "সিক্স সিজনস’রেসিডেন্স । চ্যালেঞ্জ ছিল যেখানে কোনও পরিবার প্রকৃতির সাথে ঘনিষ্ঠভাবে বসবাস করতে পারে এবং তার প্রতিবেশের সাথে বন্ধুত্ব করতে পারে।
প্রকল্পের স্বত্তাধিকারী একটি প্রকল্পের পিছনে খরচ করে তার যথাযথ সুবিধাগুলো আদায় করতে চেয়েছিলেন। এই প্রেক্সিতেই তিনি জলবায়ু স্পর্শকাতর এবং একটি বাসযোগ্য ও টেকসই এবং পছন্দসই একটি অ্যাপার্টমেন্ট তৈরি করতে সম্মত হন। একদম উপরের তলায় মিজানের নিজস্ব আবাসস্থল। এ ছাড়াও ছয়তলা ভবনে আটটি আবাসিক ইউনিট এবং নিচতলায় গাড়ি পার্কিং রয়েছে। পুরো অবয়ব জুড়ে, অভ্যন্তরীণ দেয়ালগুলি হয় উন্মুক্ত কংক্রিট (কাঠামো) বা পোড়ামাটির ইট (ইনফিল)। স্থপতিদের মতে প্রকল্পের একটি উল্লেখযোগ্য কৃতিত্ব ছিল সাধারণ উচ্চ সীমানা প্রাচীরের ধারনাকে বিলুপ্ত করে ভবন এবং তার প্রতিবেশের সমন্বয়ে একটি উন্মুক্ত প্রান্তরেখা পুনরুদ্ধার করা। ভাঁজ প্রাচীর হিসাবে কাঠের ঐতিহ্যবাহী "খিরকি" ফিরিয়ে আনা হয়েছে। বাড়ির ভিতরে মৃদু বাতাস এবং বাইরের দৃশ্য বঞ্চিত না করে ঘরটিকে একটি "মণ্ডপ- খোলা বা ঘেরা" ঘরে পরিনত করেছে। খিরকি রাতে সুরক্ষা গ্রিল হিসাবেও কাজ করে।
বাড়ির স্বত্বাধিকারী একটি টেলিভিশন সাক্ষাৎকারে বলেন 
বাড়ির মাঝখানে একটি পরিবর্তিত উঠান স্তরকে সংযুক্ত করে, কাচের সিঁড়ি দিয়ে হ্রদে দৃষ্টিভঙ্গি প্রসারিত করে, এবং উপরের অপসারণযোগ্য কাচের ছাদ দিয়ে মহাজগতকে "সূর্যের নিচে জায়গা" করার আশায় নামিয়ে আনছে।পোড়া ইট এবং আমের কাঠের শাটারের ব্যবহার করে নির্মাণ ব্যয় যথেষ্ট হ্রাস পেয়েছে। হাতে তৈরী টাইল এবং ফেরো সিমেন্টের টাইলগুলি দেওয়ালের জন্য ব্যবহৃত। - এছাড়াও, অভ্যন্তর সমাপ্তি প্রাকৃতিকভাবে হয় ইট বা ঢালাই কংক্রিট দ্বারা সম্পন্ন হয়।
কাজী গোলাম মোর্শেদ

কাজী গোলাম মোর্শেদ বাংলাদেশ জাতীয়তাবাদী দলের একজন রাজনীতিবিদ এবং নাটোর-৩ (সিংড়া) আসনের সাবেক সাংসদ। তিনি ১৯৯৫ সালের উপনির্বাচন, জুন ১৯৯৬ সালের নির্বাচন ও ২০০১ সালের নির্বাচনে বিএনপির প্রার্থী হিসেবে সংসদ সদস্য নির্বাচিত হন।
কাজী গোলাম মোর্শেদ নাটোর জেলার সিংড়া উপজেলায় জন্মগ্রহণ করেন।
নাটোর জেলা বিএনপির সিনিয়র সহসভাপতি জেলা বিএনপির প্রতিষ্ঠাতা সাধারণ সম্পাদক ও বিএনপি জাতীয় নির্বাহী কমিটির অন্যতম সদস্য কাজী গোলাম মোর্শেদ। ১৯৯৫ সালে নাটোর-৩ (সিংড়া) আসনের বাংলাদেশ জামায়াতে ইসলামীর এম.পি আবু বক্কর শেরকোলী মারা যাওয়ার পর উপনির্বাচনে প্রথম সংসদ সদস্য নির্বাচিত হন তিনি। এর পর জুন ১৯৯৬ সালের সপ্তম ও ২০০১ সালের অষ্টম জাতীয় সংসদে একই আসনে বাংলাদেশ জাতীয়তাবাদী দলের প্রার্থী হিসেবে সাংসদ নির্বাচিত হন তিনি। অষ্টম জাতীয় সংসদে তিনি বেসামরিক বিমান পরিবহন ও পর্যটন মন্ত্রণালয় সংক্রান্ত সংসদীয় স্থায়ী কমিটির সভাপতি ছিলেন তিনি। ২০০৮ সালের নির্বাচনে তিনি আওয়ামী লীগের প্রার্থী জুনায়েদ আহমেদ পলক এর কাছে পরাজিত হন।
আবু বক্কর শেরকোলী

আবু বক্কর শেরকোলী বাংলাদেশ জামায়াতে ইসলামীর একজন রাজনীতিবিদ এবং নাটোর-৩ (সিংড়া) আসনের সাবেক সাংসদ। ১৯৯১ সালের পঞ্চম জাতীয় সংসদ নির্বাচনে তিনি সংসদ সদস্য নির্বাচিত হন।
আবু বক্কর শেরকোলী নাটোর জেলার সিংড়া উপজেলায় জন্মগ্রহণ করেন।
আবু বক্কর শেরকোলী বাংলাদেশ জামায়াতে ইসলামীর প্রার্থী হিসেবে নাটোর-৩ (সিংড়া) আসনে ১৯৯১ সালের পঞ্চম জাতীয় সংসদ নির্বাচনে সংসদ সদস্য নির্বাচিত হন।
আবু বক্কর শেরকোলী জাতীয় সংসদের সদস্য থাকাবস্থায় মৃত্যুবরণ করলে তার আসনে উপ-নির্বাচনে বিএনপির ধানের শীষ প্রতীকে কাজী গোলাম মোর্শেদ ৩৮,১৩৮ ভোট পেয়ে এমপি নির্বাচিত হন।
ওমান রেল

ওমান রেল একটি রাষ্ট্রায়ত্ত রেলওয়ে সংস্থা, যা ওমানে রেল পরিবহনের সাথে সম্পর্কিত। এটি ওমান সরকারের পরিবহন ও যোগাযোগ মন্ত্রণালয়ের মালিকাধীন এবং পরিচালিত হয়ে থাকে। সংস্থাটি জুন ২০১৪ সালে প্রতিষ্ঠিত হয়েছিল। সংস্থাটির সদর দপ্তর মাস্কাটের আল কুরুমে অবস্থিত।
বর্তমানে ওমানে রেলের কোনো অবকাঠামো নেই। সমগ্র ওমান জুড়ে রেল নেটওয়ার্ক গড়ে তোলাই হচ্ছে সংস্থাটির বর্তমানে দায়িত্ব। বর্তমানে ওমান রেল প্রস্তাবিত উপসাগরীয় রেলপথের অংশ হিসাবে সোহারের সাথে সংযুক্ত আরব আমিরাত সীমান্তে বুরাইমিকে সংযুক্ত করতে চায়। প্রস্তাবিত লাইনটি ২০৭ কিলোমিটার, ডাবল ট্র্যাক, স্ট্যান্ডার্ড-গেজ লাইন হবে ৩২.৪ কিলোমিটার অ্যাক্সেল লোড এবং একটি লোডিংগেজ যা ডাবল স্ট্যাক ধারক ট্রেনের জন্য উপযুক্ত হবে। লাইনটি ইআরটিএমএস লেভেল ব্যবহার করবে। প্রাথমিকভাবে ডিজেল ইঞ্জিনগুলো লাইনে চলবে, তবে পরিকল্পনা মাফিক ভবিষ্যতে বিদ্যুতায়নের জন্য একটি বিকল্প উপায়ও সরবরাহ করবে। ওমানের রেলওয়ে প্রকল্পের পরবর্তী ধাপটি দুইটি পর্যায়ে নির্মিত হবে। প্রথমে, ১১ কিলোমিটারের (৬.৮ মাইল) অংশটি হাফীট থেকে ইব্রির সাথে পূর্ববর্তী লাইনটিকে সংযুক্ত করবে। পরবর্তীতে এটি ইব্রি থেকে প্রস্তাবিত নতুন অর্থনৈতিক অঞ্চল, তার দিকে ১২৬ কিলোমিটার বাড়ানো হবে। ভবিষ্যতের পরিকল্পনাগুলোর মধ্যে রয়েছে আল ধহিরা ছাড়িয়ে নেটওয়ার্ক সম্প্রসারণ করা, মধ্য ওমানের মরুভূমির বিস্তৃত অঞ্চল ঘাবা হয়ে হাইমা পর্যন্ত, দক্ষিণাঞ্জলের শাখা থেকে আল ডকমে (এবং পরবর্তীতে ইয়েমেনি সীমান্তে মজিয়ুনাহে) এবং অন্য আরো একটি শাখা থেকে সালালাহ পর্যন্ত। রেল নেটওয়ার্কের চূড়ান্ত পর্বটি দক্ষিণ-উত্তর লাইনের আল-ডকম হয়ে আমল থেকে মাস্কাট এবং সোহার পর্যন্ত পরিকল্পনা করা হয়েছে।
ওমানের রেল খুবই গতিময়। যাত্রীবাহী রেলগুলো ঘণ্টায় ২২০ কিমি গতিবেগে ভ্রমণ করতে পারে। অন্যদিকে মালবাহী ট্রেনগুলো ঘণ্টায় ১২০ কিলোমিটার গতিবেগের মধ্যে সীমাবদ্ধ থাকতে হয়।
নাবিল আল বিমানি, এশিয়াড গ্রুপের বন্দর এবং ফ্রি জোনের দলীয় প্রধান, জানিয়েছিলেন যে ওমানের প্রথম রেলপথটি হবে একিটি কার্গো লাইন যা মঙ্গি আল-শুয়াইমহ এবং আল-ডুকমকে সংযুক্ত করবে; যা ধাতব উৎপাদন ক্ষেত্রগুলোর উৎপাদন এবং রফতানির সাথে সম্পর্কিত। আল বিমানি আরো বলেন: “রেল প্রকল্পের সাথে সম্পর্কিত বেশ কয়েকটি প্রক্রিয়া সম্পন্ন হয়েছে, সমীক্ষা প্রস্তুতি যা নিশ্চিত করেছে যে রিজার্ভগুলো ভাল এবং প্রকল্পের অর্থনৈতিক মান বেশি হবে। তদুপরি, খনির ব্যবসার সাথে এই প্রকল্পের নিবিড় সম্পর্ক রয়েছে এবং এর সাথে যুক্ত রফতানি ও উৎপাদন সুবিধাও রয়েছে। সমস্ত লাইসেন্স এবং প্রকল্পের স্কেচও সংশ্লিষ্ট কর্তৃপক্ষ দ্বারা সম্পন্ন হয়েছে।”
অফিসিয়াল ওয়েবসাইট
বেলতলা উচ্চ মাদ্রাসা বিদ্যালয়

বেলতলা হাই মাদ্রাসা(উঃমাঃ) ভারতের পশ্চিমবঙ্গ রাজ্যের নদিয়া জেলার অন্তর্গত বাংলা মাধ্যমের বিদ্যালয়। এই বিদ্যালয়ে পঞ্চম শ্রেণী থেকে দ্বাদশ পর্যন্ত ছেলেও মেয়েদের (কলা ও বিজ্ঞান বিভাগ) পড়ানো হয়। বেলতলা হাই মাদ্রাসা বিদ্যালয়টিকে এই অঞ্চলের সবচেয়ে পুরনো এবং ভালো বিদ্যালয় বলে পরিচিত। এই বিদ্যালয়ে একটা বড় খেলার মাঠ আছে যেখানে বাৎসরিক অনুষ্ঠান গুলি হয়।
প্রত্যেক বছরে এখানে বাৎসরিক খেলাধুলা হয় । ১৫ আগস্ট ও ২৬ জানুয়ারি দেশের স্বাধীনতা ও প্রজান্ত্র দিবস পালিত হয়।
এই বিদ্যালয়টি পশ্চিমবঙ্গ মাদ্রাসা শিক্ষা পর্ষদ অনুমোদিত । ওয়াকফ বোর্ড দ্বারা প্রচলিত হয় ।
শিকওয়া ও জাওয়াবে শিকওয়া

শিকওয়া () ("অভিযোগ") এবং "জাওয়াবে শিকওয়া' () ("অভিযোগের জবাব") হলো উর্দু কবি ইকবালের লেখা কিছু উর্দু কবিতা, যেগুলো পরবর্তীতে তার বই "কুল্লিয়াতে ইকবাল"-এ প্রকাশিত হয়। কবিতাগুলো গীতময়তা, রাজনৈতিক সৌন্দর্য ও চিন্তার গভীরতার জন্য বিখ্যাত।
ইকবাল তার অধিকাংশ কবিতা ফারসি ভাষায় লিখলেও, উর্দু কবি হিসেবেও তিনি বেশ উঁচুমানের। ১৯০৯ সালে প্রকাশিত 'শিকওয়া' এবং ১৯১৩ সালে প্রকাশিত 'জাওয়াব-ই-শিকওয়া' -তে তিনি ইসলামের উত্তরাধিকার ও সভ্যতায় এর ভূমিকা নিয়ে উচ্চ প্রশংসা করেন, একই সাথে বর্তমানে সব জায়গায় মুসলমানদের দূর্ভাগ্য ও চৌকসভাবে আধুনিক মুসলিমদের নানান সঙ্কটগুলোকে তুলে আনেন। 'শিকওয়া'-তে তিনি মুসলিমদের কেন এভাবে অধপতিত হতে দিলেন, তা নিয়ে স্রষ্টার কাছে অভিযোগ করেন, এবং 'জাওয়াব-ই-শিকওয়া' তিনি তাতে স্রষ্টার উত্তরের মত করে লিখেন। 
শিকওয়া ও জাওয়াব-ই-শিকওয়ার বেশ কিছু বাংলা ও ইংরেজি অনুবাদ রয়েছে-
আফতাব উদ্দিন চৌধুরী

আফতাব উদ্দিন চৌধুরী (১ মার্চ ১৯১২ — ২৪ জুলাই ১৯৮৫) বাংলাদেশের একজন রাজনীতিবিদ ও কূটনীতিক ছিলেন। তিনি তৎকালীন ময়মনসিংহ-১০ আসনের সংসদ সদস্য ছিলেন। পাকিস্তান জাতীয় পরিষদের সদস্য (এম এন এ) ছিলেন তিনি।
আফতাব উদ্দিন চৌধুরী ১ মার্চ ১৯১২ সালে ময়মনসিংহ জেলার ভালুকার ধামপুরে বাঙালি মুসলিম জমিদারী পরিবারে জন্মগ্রহণ করেন। খান আবেদ উল্যাহ চৌধুরী ও হালিমুন্নেছা চৌধুরানী একমাত্র পুত্র তিনি।
আফতাব উদ্দিন চৌধুরীর সন্তান আমান উল্লাহ চৌধুরী ছিলেন ময়মনসিংহ-১১ আসনের সংসদ সদস্য ও প্রতিমন্ত্রী।
আফতাব ১৯৪৮ সালে ভালুকা পাইলট উচ্চ বিদ্যালয়ের প্রতিষ্ঠাতা করেন।
আফতাব উদ্দিন চৌধুরী কেন্দ্রীয় মুসলিম লীগের সহ সভাপতি ও কূটনীতিক ছিলেন। তিনি ১৯৬৫ থেকে ১৯৬৯ সাল পর্যন্ত পাকিস্তানের ৪র্থ জাতীয় পরিষদের সদস্য (এম এন এ) ছিলেন। চৌধুরীর প্রস্তাবে ঢাকা-ময়মনসিংহ মহাসড়কটি আইয়ুব খানের শাসনামলে নির্মিত হয়।
তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ মুসলিম লীগের মনোনয়ন নিয়ে ময়মনসিংহ-১০ আসন থেকে সংসদ সদস্য নির্বাচিত হয়ে ছিলেন।
আফতাব উদ্দিন চৌধুরী ২৪ জুলাই ১৯৮৫ সালে মৃত্যুবরণ করেন।
শামসুল হক (ময়মনসিংহের রাজনীতিবিদ)

শামসুল হক ছিলেন বাংলাদেশের ময়মনসিংহ জেলার রাজনীতিবিদ ও সংসদ সদস্য। তিনি বাংলাদেশের প্রথম জাতীয় সংসদ নির্বাচনে ময়মনসিংহ-১০ আসন থেকে সংসদ সদস্য নির্বাচিত হন।
শামসুল হক ময়মনসিংহ জেলার মুক্তাগাছা উপজেলার কান্দুলিয়ায় জন্মগ্রহণ করেন।
শামসুল হক মুক্তিযুদ্ধের সংগঠক ছিলেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের মনোনয়ন নিয়ে ময়মনসিংহ-১০ আসন থেকে সংসদ সদস্য নির্বাচিত হয়েছিলেন।
গিয়াস উদ্দিন আহমেদ

গিয়াস উদ্দিন আহমেদ (৯ মে ১৯৫৪ — ৫ সেপ্টেম্বর ২০২২) বাংলাদেশ সেনাবাহিনীর একজন অবসরপ্রাপ্ত কর্মকর্তা ও ময়মনসিংহ-১০ (গফরগাঁও) আসনের সাবেক সংসদ সদস্য।
গিয়াস উদ্দিন আহমেদ ৯ মে, ১৯৫৪ সালে ময়মনসিংহ জেলার গফরগাঁও উপজেলায় জন্মগ্রহণ করেছেন। তিনি এমএসএস ও এলএলবি ডিগ্রী অর্জন করেছেন। ১৯৭১ সালে গফরগাঁও ডিগ্রি কলেজের ছাত্র থাকাকালীন মহান মুক্তিযুদ্ধে অংশগ্রহণ করেন। দেশ স্বাধীন হওয়ার পর তিনি ঢাকা বিশ্ববিদ্যালয়ের রাষ্ট্রবিজ্ঞান বিভাগে ভর্তি হন। এসময় তিনি সার্জেন্ট জহু্ুরুল হক হলের (পূর্ববর্তী ইকবাল হল) আবাসিক শিক্ষার্থী ছিলেন। ঢাকা বিশ্ববিদ্যালয়ে ছাত্র থাকাকালীন অবস্থায় ১৯৭৫ সালে তিনি বাংলাদেশ সেনাবাহিনীতে অফিসার পদে যোগদান করেন। ১৯৮১ সালে চট্টগ্রাম সেনানিবাসে তৎকালীন প্রেসিডেন্ট জিয়াউর রহমান কিছু সেনা সদস্যের হাতে গুলিবিদ্ধ হয়ে মৃত্যুবরণ করলে এই হত্যার সঙ্গে সম্পৃক্ত থাকার অভিযোগে তিনি গ্রেপ্তার হন এবং কারাভোগ করেন।
গিয়াস উদ্দিন আহমেদ ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের মনোনয়ন পেয়ে বিএনপি দলীয় সাবেক এমপি প্রয়াত ফজলুর রহমান সুলতানকে পরাজিত করে ময়মনসিংহ-১০ (গফরগাঁও) আসন থেকে সংসদ সদস্য নির্বাচিত হয়েছিলেন। নবম জাতীয় সংসদে তিনি পার্বত্য চট্টগ্রাম মন্ত্রণালয় সম্পর্কিত স্থায়ী কমিটি ও বন ও পরিবেশ মন্ত্রণালয় সম্পর্কিত স্থায়ী কমিটির সদস্য ছিলেন। তবে ১০ম সংসদ নির্বাচনে তিনি আর দলীয় মনোনয়ন পাননি।
২০২২ সালের ১৭ই আগস্ট এশিয়ান ইনস্টিটিউট অব সায়েন্স হাসপাতালে সাবেক এই সংসদ সদস্যের কিডনি প্রতিস্থাপন করা হয়। পরে সেখানেই তিনি চিকিৎসাধীন অবস্থায় ৫ সেপ্টেম্বর তিনি মারা যান।
ফজলুর রহমান সুলতান

ফজলুর রহমান সুলতান (২ জানুয়ারি ১৯৩০-৬ এপ্রিল ২০১৫) বাংলাদেশের ময়মনসিংহ জেলার রাজনীতিবিদ ছিলেন। তিনি ময়মনসিংহ-১১ ও ময়মনসিংহ-১০ আসনের সাবেক সংসদ সদস্য।
ফজলুর রহমান সুলতান ২ জানুয়ারি ১৯৩০ সালে ময়মনসিংহ জেলার গফরগাঁও পৌরসভার ষোলহাসিয়ায় জন্মগ্রহণ করেছেন।
ফজলুর রহমান সুলতান গফরগাঁও উপজেলা বিএনপির প্রতিষ্ঠাতা সভাপতি ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে ময়মনসিংহ-১১ আসন থেকে বাংলাদেশ জাতীয়তাবাদী দলের মনোনয়নে প্রথমবার সংসদ সদস্য নির্বাচিত হন। এর পর ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে ময়মনসিংহ-১০ (গফরগাঁও) আসন থেকে সংসদ সদস্য নির্বাচিত হয়েছিলেন। ১৯৯১, জুন ১৯৯৬ ও ২০০৮ সালের জাতীয় নির্বাচনে অংশ নিলেও তিনি পরাজিত হন।
ফজলুর রহমান সুলতান ৬ এপ্রিল ২০১৫ সালে ঢাকার ল্যাবএইড কার্ডিয়াক হাসপাতালে চিকিৎসাধীন অবস্থায় মৃত্যুবরণ করেন।
সজল আলি

সজল আলি () একজন পাকিস্তানি অভিনেত্রী। তিনি সমকালীন সমাজ ও রোমান্টিক ড্রামা ঘরানার ধারাবাহিকে বৈচিত্র্যময় চরিত্রে অভিনয় করার জন্যে সুপরিচিত।
সজলকে প্রথম দেখা যায়, ২০০৯ সালে জিও টিভির হাস্যরসাত্মক নাটক নাদানিয়ানের একটি পর্বে ছোট চরিত্রে। ২০১১ সালে এআরওয়াই ডিজিটালের পারিবারিক নাটক 'মেহমুদাবাদ কি মালকিন' অভিনয়ের জন্য প্রশংসিত হন। এরপর বিভিন্ন সফল ধারাবাহিকে প্রধান চরিত্রে অভিনয়ের মধ্যে দিয়ে তার জনপ্রিয়তা বাড়তে থাকে; এর মধ্যে রয়েছে কমেডি 'মহব্বত জায়ে ভর ম্যায়' (২০১২), রোমান্স ঘরানার 'সিতামগার' (২০১২), পারিবারিক কমেডি 'কুদ্দুসি সাহাব কি বিবাহ্' (২০১৩) এবং ড্রামা 'গুল-এ-রানা' (২০১৫)।  এছারাও কিশোর ড্রামা 'নানহি' (২০১৩), সাইকোলজিক্যাল ঘরানার 'সান্নাতা' (২০১৩), রিভেঞ্জ ড্রামা 'চুপ রহো' (২০১৪) এবং স্পিরিচুয়াল রোম্যান্সধর্মী 'খুদা দ্যাখ্ রাহা হ্যায়' (২০১৫) ইত্যাদিতে অভিনয়ের দরুন তিনি ব্যাপক পরিচিতির পাশাপাশি 'লাক্স স্টার অ্যাওয়ার্ড ফর বেস্ট অ্যাক্ট্রেস' (সেরা অভিনেত্রীর জন্য লাক্স স্টার পুরস্কার) এর মনোনয়ন লাভ করেন। 'বেদ্দাদ' (২০১৩) টেলিফিল্মে বিশেষ শিশু এবং 'জিন্দেগী কিতনি হাসিন হ্যায়' (২০১৬) ছবিতে উঠতি অভিনেত্রীর চরিত্রে অভিনয়ের জন্য তিনি সমালোচকদের প্রশংসা কুড়োন, এটিই তার প্রথম ফিচার ছবি।  সজল 'মম' ছবির মাধ্যমে বলিউডে পা রাখেন, ২০১৭ সালের হিন্দি ছবিটিতে তার বিপরীতে ছিলেন শ্রীদেবী।   সজল 'ও রঙরেজা'র জন্য থিম সংগীতও গেয়েছেন, এখানে সাসসি চরিত্রে দেখা যায় তাকে।
সজল আলীর এক ভাই ও এক বোন রয়েছে। বোন সবুর আলিও একজন অভিনেত্রী। ২০১৭ তে সজলের মা রাহাত ক্যান্সারে মারা যান। তিনি ২০২০ সালের মার্চে আহাদ রেজা মীরের সাথে বিবাহ বন্ধনে আবদ্ব হোন।
জাফর সরফরাজ

জাফর সরফরাজ (; ৩০ অক্টোবর ১৯৬৯ – ১৩ এপ্রিল ২০২০) ছিলেন একজন পাকিস্তানি ক্রিকেটার। তিনি পেশাওয়ার ক্রিকেট দলের হয়ে ১৯৮৮ থেকে ১৯৯২ সাল পর্যন্ত মোট পনেরোটি প্রথম শ্রেণির এবং ছয়টি লিস্ট এ ম্যাচ খেলেছিলেন। তিনি বাঁ-হাতি ব্যাটসম্যান ছিলেন ও স্লো লেফট আর্ম স্পিন বল করতেন।
১৯৯৪ সালে তিনি প্রতিযোগিতামূলক ক্রিকেট থেকে অবসর গ্রহণ করেন। অবসর গ্রহণের পর তিনি প্রশিক্ষক হন এবং পেশোয়ার অনূর্ধ্ব-১৯ ক্রিকেট দলের সাথে জড়িত হন। তিনি ন্যাশনাল ব্যাঙ্ক অফ পাকিস্তানের হয়েও কাজ করেছেন।
২০২০ সালের এপ্রিলে, তিনি কোভিড-১৯-এ আক্রান্ত হয়ে পাকিস্থানের পেশওয়ারে মারা যান। তিনিই প্রথম পেশাদার ক্রিকেটার যিনি পাকিস্তানে করোনাভাইরাসের বৈশ্বিক মহামারি থেকে মারা যান।
আসলাম খোখার

মোহাম্মদ আসলাম খোখার (; জন্ম: ৫ জানুয়ারি, ১৯২০ - মৃত্যু: ২২ জানুয়ারি, ২০১১) তৎকালীন ব্রিটিশ ভারতের পাঞ্জাবের লাহোর এলাকায় জন্মগ্রহণকারী পাকিস্তানি আন্তর্জাতিক ক্রিকেটার ও আম্পায়ার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৫৪ সালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ক্রিকেটে মুসলিম, উত্তর ভারত ও রেলওয়েজ দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শী ছিলেন আসলাম খোখার।
১৯৩৮-৩৯ মৌসুম থেকে ১৯৬৩-৬৪ মৌসুম পর্যন্ত আসলাম খোখারের প্রথম-শ্রেণীর খেলোয়াড়ী জীবন চলমান ছিল। দর্শনীয় স্ট্রোক খেলোয়াড় হিসেবে আসলাম খোখারের সুনাম ছিল। ফিল্ডিং বিদ্যুৎগতিতে সম্পন্ন করতেন। এছাড়াও, লেগ ব্রেক ও গুগলি সহযোগে মাঝে-মধ্যে বোলিং কর্মে অগ্রসর হতেন।
১৯৩৮-৩৯ মৌসুম থেকে ১৯৬৩-৬৪ মৌসুম পর্যন্ত আসলাম খোখারের প্রথম-শ্রেণীর ক্রিকেটে অংশ নিয়েছিলেন। পাকিস্তানের মাটিতে প্রথম-শ্রেণীর ক্রিকেটে প্রথম সেঞ্চুরি করার গৌরব অর্জন করেন। ১৯৪৭-৪৮ মৌসুমের ডিসেম্বর, ১৯৪৮ সালে পাঞ্জাবের সদস্যরূপে সিন্ধুর বিপক্ষে ১১৭ রান তুলেছিলেন তিনি।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন আসলাম খোখার। ১ জুলাই, ১৯৫৪ তারিখে নটিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯৫৪ সালে দলের সাথে ইংল্যান্ড গমন করে ২৮.০৬ গড়ে ৪২১ রান তুলেছিলেন। তবে, অংশগ্রহণকৃত একমাত্র টেস্টে তাকে বেশ বিরূপ পরিস্থিতির মুখোমুখি হতে হয়েছিল। নটিংহামের ট্রেন্ট ব্রিজে অনুষ্ঠিত সিরিজের দ্বিতীয় টেস্টে নয় নম্বরে ব্যাটিংয়ে নেমে ১৬ ও ১৮ রান তুলতে পেরেছিলেন তিনি।
এরপর আর তাকে জাতীয় দলে খেলার জন্যে রাখা হয়নি। এরপূর্বে ১৯৫২-৫৩ মৌসুমে পাকিস্তানের টেস্ট মর্যাদা লাভের পূর্বে প্রথম অনানুষ্ঠানিক টেস্ট খেলেছিলেন। ১৯৪৭-৪৮ মৌসুমে লাহোরের বাগ-ই-জিন্নায় সফরকারী ওয়েস্ট ইন্ডিজের বিপক্ষে খেলেছিলেন তিনি।
ক্রিকেট খেলা থেকে অবসর গ্রহণের পর আম্পায়ারিং জগতের দিকে ধাবিত হন তিনি। এবার তিনি পাকিস্তানের প্রথম অনানুষ্ঠানিক টেস্টের অধিনায়ক মিয়া মোহাম্মদ সাঈদের সাথে খেলা পরিচালনা করেন। ১৯৭০-এর দশকে তিনটি টেস্টে আম্পায়ার হিসেবে খেলা পরিচালনা করেছিলেন আসলাম খোখার। ১৯৭৩ ও ১৯৭৭ সালে পাকিস্তান-ইংল্যান্ডের মধ্যকার তিনটি খেলায় তারা আম্পায়ারের দায়িত্বে ছিলেন।
লাহোরের এইচসন কলেজে জ্যেষ্ঠ কোচের দায়িত্বে ছিলেন ও ১৯৮০-এর দশকের মাঝামাঝি সময়ে জাতীয় প্রশিক্ষণ শিবিরে কাজ করেন। দীর্ঘদিন তিনি অসুস্থ ছিলেন। ২২ জানুয়ারি, ২০১১ তারিখে ৯১ বছর বয়সে পাঞ্জাবের লাহোরের একটি হাসপাতালে আসলাম খোখারের দেহাবসান ঘটে। মৃত্যু-পূর্ব পর্যন্ত পাকিস্তানের বয়োজ্যেষ্ঠ জীবিত টেস্ট ক্রিকেটারের সম্মাননা পেয়ে আসছিলেন।
জিয়াউর রহমানের মন্ত্রিসভা

২১ এপ্রিল ১৯৭৭ সাল পর্যন্ত বিচারপতি সায়েম রাষ্ট্রপতির দায়িত্ব পালন করে স্বাস্থ্যগত কারণে পদত্যাগ করে তৎকালীন সেনাপ্রধান জিয়াউর রহমানের হাতে বাংলাদেশের রাষ্ট্রপতির দায়িত্ব দিয়ে অবসর গ্রহণ করেন।
৩০ মে ১৯৭৭ সালে প্রেসিডেন্ট পদে জিয়াউর রহমানের হ্যাঁ, না ভোট এবং ৯৮.৪ ভাগ ভোট প্রাপ্তি, ১৯৭৮ সালের ২৮ ফেব্রুয়ারি ছাত্রদল গঠন, ১৯৭৮ সালের ১ সেপ্টেম্বর বিএনপি গঠন, ১৯৭৮ সালের ৩ জুন দ্বিতীয় দফা প্রেসিডেন্ট নির্বাচন ও বিএনপি দলের হয়ে নির্বাচনে বিজয়ী হন। জিয়াউর রহমান ২৮ এপ্রিল ১৯৭৮ সালের মেজর জেনারেল পদ থেকে লেফটেন্যান্ট জেনারেল পদে পদোন্নতি গ্রহণ করেন নিজেই।
১৮ ফেব্রুয়ারি ১৯৭৯ সালে জাতীয় সংসদ নির্বাচনে বিজয়ী হয়ে জিয়াউর রহমান ১৫ এপ্রিল ১৯৭৯ সালে ৪২ সদস্যের মন্ত্রিসভা গঠন করেন। যার মধ্যে প্রধানমন্ত্রীসহ ২ জন উপপ্রধানমন্ত্রী, ২৬ জন ক্যাবিনেট মন্ত্রী, ১১ জন প্রতিমন্ত্রী এবং ২ জন উপমন্ত্রী ছিলেন। একই দিনে মন্ত্রীর মর্যাদায় ৩ জনকে প্রেসিডেন্টের উপদেষ্টা পদে নিয়োগ দেয়া হয়।
৩০ মে ১৯৮১ সালে চট্টগ্রামে এক সেনা অভ্যুত্থানে জিয়াউর রহমান নিহত হন। ৩১ মে ১৯৮১ সালের পর্যন্ত বাংলাদেশ সরকার জিয়াউর রহমানের নেতৃত্বে জিয়াউর রহমানের মন্ত্রিসভা কার্যকর ছিল।
শেখপুরা ইউনিয়ন

শেখপুরা ইউনিয়ন বাংলাদেশের রংপুর বিভাগের দিনাজপুর জেলার দিনাজপুর সদর উপজেলার অন্তর্গত একটি ইউনিয়ন পরিষদ। এটি ৭৫.০৩ কিমি২ (২৮.৯৭ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৪,৮১১ জন। ইউনিয়নটিতে মোট গ্রামের সংখ্যা ২০টি ও মৌজার সংখ্যা ৫টি।
শশরা ইউনিয়ন

শশরা ইউনিয়ন বাংলাদেশের রংপুর বিভাগের দিনাজপুর জেলার দিনাজপুর সদর উপজেলার অন্তর্গত একটি ইউনিয়ন পরিষদ। এটি ৭১.৮৭ কিমি২ (২৭.৭৫ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২০,৫৬৩ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ৬টি।
বায়তুল ইসলাম মসজিদ

বায়তুল ইসলাম মসজিদ কানাডার আহমদিয়া মুসলিম জামাআত (এএমজে) দ্বারা পরিচালিত টরন্টোর উত্তরে ওয়াঘানের একটি মসজিদ। উদ্ভোধন হয়েছিল ১৯৯২ সালের ১ ই অক্টোবর।
পিস ভিলেজ, আহমদিয়া ভিলেজ নামেও পরিচিত, ম্যাপেলের বৈতুল ইসলাম মসজিদের নিকটে ৫০-একর জমির উপরে নির্মিত ২৬০ টি বাড়ির একটি আবাসন প্রকল্প। খালিফার নাম এবং অন্যান্য বিশিষ্ট আহমদী নেতাদের নামে আশেপাশের সমস্ত নয়টি রাস্তার নামকরণ করা হয়েছে। প্রধান রাস্তাকে আহমদিয়া অ্যাভিনিউ বলা হয়, এবং সম্প্রদায় পার্কটির নাম দেওয়া হয় "আহমদিয়া পার্ক"। সমস্ত রাস্তায় মসজিদটি দৃশ্যমান।
নাসির আহমদ এই গ্রামটির পরিকল্পনা করেছিলেন এবং ১৯৯৯ সালের ৫ এপ্রিল এটি নির্মাণ শুরু হয়েছিল। ২০০৯ সালের মার্চ মাসে, মসজিদটি সম্প্রসারণ করার পর এবং আশেপাশের খালি জমিতে একটি উচ্চ বিদ্যালয় নির্মাণের পরিকল্পনা ছিল।
মিসিসাউগায় (টরন্টোর দক্ষিণ-পশ্চিমে) নিকটবর্তী বায়তুল হামদ (), ২০১০ সাল পর্যন্ত জামিয়া আহমদিয়া (ধর্মীয় প্রশিক্ষণ) হিসাবে কাজ করেছিলো
অন্তরা মালী

অন্তরা মালী (জন্ম ২০ অক্টোবর ১৯৭৫) একজন ভারতীয় অভিনেত্রী, পরিচালক, চিত্রনাট্যকার, যিনি মূলত বলিউডের ছবিতে কাজ করেন এবং একটি মালায়ালাম এবং তেলুগু ছবিতেও অভিনয় করেছেন।
অন্তরা মালী ১৯৭৫ সালের ২০ অক্টোবর মুম্বাইয়ে জন্মগ্রহণ করেছিলেন, একজন প্রখ্যাত ভারতীয় ফটোগ্রাফার জগদীশ মালির সন্তান হিসেবে। তিনি ১২ জুন ২০০৯ সাল থেকে জিকিউ ম্যাগাজিনের সম্পাদক চে কুরিয়েনের সাথে বিবাহবন্ধনে আবদ্ধ হয়েছেন।
মালীর বাবার ডায়াবেটিস এবং অন্যান্য অসুস্থতার ইতিহাস ছিল। রাস্তায় তাকে দিশেহারা হওয়ার কথা জানার পরে যোগাযোগ করা হয়েছিল, অন্তরা মালি দাবি করেছিলেন যে খুব শীঘ্রই তিনি মা হওয়ার কারণ তিনি তার পিতামাতার দায়িত্ব নেওয়ার মতো অবস্থানে নেই।
মালী মুম্বাইয়ের ব্রাচ ক্যান্ডি হাসপাতালে ১ মে ২০১২ তে একটি বাচ্চা মেয়েকে জন্ম দিয়েছিল এবং তার ব্যক্তিগত জীবন জনসমক্ষে প্রকাশ করতে অস্বীকার করেন।
মালী ১৯৯৮ সালে "ডুন্ডতে রেহ জাওগে" ছবিতে অভিনয়ের সূচনা করেছিলেন। ছবিটি অবশ্য ব্যর্থ হয়েছিলো। পরের বছর মুক্তি পেয়েছিল রাম গোপাল বর্মা পরিচালিত তাঁর "প্রেম কথা" চলচ্চিত্রটি। এরপরে, বর্মা মালীর ঘন ঘন সহযোগী হয়ে ওঠেন তাঁর বেশ কয়েকটি ছবিতে যেমন "মস্ত" (১৯৯৯), "রোড" (২০০২), "কোম্পানি" (২০০২) এবং "ডরনা মানা হ্যায়" (২০০৩) তে অভিনয় করেছিলেন যদিও মালির অভিনয়গুলি সমালোচকদের দ্বারা প্রশংসিত হয়েছিল, তবে তাদের বেশিরভাগই বক্স অফিসে ভালো করতে পারেনি। মালী মাধুরী দীক্ষিত অনুপ্রাণিত এক অভিনেত্রীরূপে ২০০৩ সালের চলচ্চিত্র "ম্যাঁয় মাধুরী দীক্ষিত বননা চাহতি হুঁ" মাধুরীর প্রতি শ্রদ্ধা জানালেন। তিনি "কোম্পানি" চলচ্চিত্রতে পার্শ্ব ভূমিকার জন্য শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারের মনোনয়ন পেয়েছিলেন।
২০০৫ সালে তার শেষ ছবি "মিস্টার ইয়া মিস" (যা তিনি লিখেছিলেন ও পরিচালনাও করেছিলেন) খারাপ ও সমালোচিতভাবে প্যান হওয়ার পরে তিনি তার অভিনয় জীবন বন্ধ করে দিয়েছিলেন।
২০১০ সালে, তিনি ... এবং একবার আবার অমল পালেকর পরিচালিত এবং এর পর থেকে আবারও চলচ্চিত্রে সক্রিয় হয়নি।
গ্রাহাম লয়েড

গ্রাহাম ডেভিড লয়েড (; জন্ম: ১ জুলাই, ১৯৬৯) ল্যাঙ্কাশায়ারের অ্যাক্রিংটন এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার ও আম্পায়ার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯৬ থেকে ১৯৯৮ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ার দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতি মিডিয়াম বোলিংয়ে পারদর্শী ছিলেন গ্রাহাম লয়েড।
নিজ শহরে অ্যাক্রিংটন ক্রিকেট ক্লাবের মাধ্যমে ক্লাব ক্রিকেট খেলতে শুরু করেন। ১৯৮৮ সাল থেকে ২০০২ সাল পর্যন্ত গ্রাহাম লয়েডের প্রথম-শ্রেণীর খেলোয়াড়ী জীবন চলমান ছিল। গ্রাহাম লয়েডের খেলোয়াড়ী জীবন একদিনের ক্রিকেটের দিকেই সীমিত ছিল। অসাধারণ ব্যাটিংশৈলী ও ফিল্ডিং করতেন তিনি। ১৯৯০-এর দশকের শেষার্ধ্বে ল্যাঙ্কাশায়ার দলের একদিনের ক্রিকেটে আধিপত্য বজায় রাখতে গুরুত্বপূর্ণ ভূমিকা রাখেন। তবে, লর্ডসে দলকে চূড়ান্ত খেলায় নিয়ে যেতে পারেননি।
১৯৯৬ ও ১৯৯৭ সালে ওয়াল্টার লরেন্স ট্রফি লাভ করেন। ২০০৩ সালে কাম্বারল্যান্ড দলের পক্ষে সর্বশেষ লিস্ট এ ক্রিকেটে অংশ নেন। স্কটল্যান্ডের বিপক্ষে অনুষ্ঠিত ঐ খেলায় তিনি ১২৩ রান তুলেছিলেন।
প্রথম-শ্রেণীর ক্রিকেটে তার খেলার মান বেশ ভালোমানের ছিল। ৩৮.২৩ গড়ে ১১,২৭৯ রান তুলেছেন। তাসত্ত্বেও, ল্যাঙ্কাশায়ার দলে তাকে উপেক্ষার শিকার হতে হয়েছিল। প্রথম একাদশে নিয়মিত স্থান বজায় রাখতে না পেরে ২০০২ সালে অবসর গ্রহণ করেন। এরপর, মাইনর কাউন্টিজ ক্রিকেটে কাম্বারল্যান্ডে খেলেন। পাশাপাশি অ্যাক্রিংটন দলে খেলার পাশাপাশি কোচিং করাতেন। এ ক্লাবের মাধ্যমে পিতা ডেভিড লয়েডের খেলোয়াড়ী জীবনের সূত্রপাত ঘটে। অবসর গ্রহণের পর ডেভিড লয়েড পুত্র গ্রাহাম লয়েডের সাথে অ্যাক্রিংটনের পক্ষে একত্রে ব্যাটিং করে যথাক্রমে ১৫ ও ৭৮ রান করেছিলেন। তবে, হ্যাসলিংডন ক্রিকেট ক্লাবের বিপক্ষে তাদের দল পরাজিত হয়েছিল।
সমগ্র খেলোয়াড়ী জীবনে ছয়টিমাত্র ওডিআইয়ে অংশগ্রহণ করেছেন গ্রাহাম লয়েড। ২৯ আগস্ট, ১৯৯৬ তারিখে ম্যানচেস্টারে সফরকারী পাকিস্তান দলের বিপক্ষে একদিনের আন্তর্জাতিকে অভিষেক ঘটে তার। ২৫ অক্টোবর, ১৯৯৮ তারিখে ঢাকায় দক্ষিণ আফ্রিকা দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি।
বড় ধরনের খেলোয়াড় ছিলেন না। সাবেক ইংল্যান্ড দলের কোচ ও ব্যাটসম্যান ডেভিড লয়েড তার পিতা। এ সময়েই তিনি ইংল্যান্ড দলে অংশগ্রহণকৃত ছয়টি ওডিআইয়ে অংশ নিয়েছিলেন। ছয়টি একদিনের আন্তর্জাতিকে অংশ নিয়ে মাত্র ৩৯ রান তুলতে পেরেছিলেন। এরপর, আর তাকে জাতীয় দলে রাখা হয়নি।
ক্রিকেট খেলা থেকে অবসর গ্রহণের পর গ্রাহাম লয়েড আম্পায়ারিত্বের দিকে ঝুঁকে পড়েন। ইংল্যান্ড এবং ওয়েলস ক্রিকেট বোর্ডের (ইসিবি) নিয়ন্ত্রণাধীন প্রথম-শ্রেণীর আম্পায়ারের তালিকায় রয়েছেন।
যুক্তরাষ্ট্রের মসজিদের তালিকা

এই নিবন্ধটি মার্কিন যুক্তরাষ্ট্রের উলেখ্যযোগ্য মসজিদ ও ইসলামিক সেন্টারের তালিকা সম্পর্কিত।
একটি মসজিদ (আরবি ভাষায় মসজিদ নামে পরিচিত) হচ্ছে এমন একটি স্থান যেখানে মুসলমানরা মক্কার দিকে ফিরে প্রার্থনা করেন, এটি কোনও ভবন হতে হবে এর কোন বাধ্যবাধকতা নেই। এর অর্থ হিসাবে, মার্কিন যুক্তরাষ্ট্রে ১৭৩১ বা তারও আগে মসজিদ ছিল। জব বেন সলোমন (১৭০১–৭৩), একজন আফ্রিকান-আমেরিকান মুসলিম যাকে দাসত্বের জন্য অপহরণ করা হয়েছিল, তাঁর দাসের বিবরণী স্মারকে ম্যারিল্যান্ডের কেন্ট আইল্যান্ডের বনে দাসদের প্রার্থনা করার কথা উল্লেখ করেছেন, যেখানে তাকে ১৭৩১–৩৩ সময়ে নেওয়া হয়েছিল।
কিছু সূত্র দাবি করেছে যে সম্ভবত প্রথম মার্কিন মসজিদটি মাইনের বিল্ডফোর্ডে স্থাপন করা হয়েছিল, যা ১৯১৫ সালে আলবেনীয় মুসলমানদের দ্বারা নির্মাণ করা হয়েছিল। একটি মুসলিম কবরস্থান এখনও আছে, যা ১৯৯৬ সালে সেখানে ছিল।
যাহোক, প্রথম নির্মিত মসজিদটি সম্ভবত ১৯২১ সালে মিশিগানের ডেট্রয়েটের হাইল্যান্ড পার্কে অবস্থিত। এই মসজিদটি বিখ্যাত হিল্যান্ড পার্ক ফোর্ড প্লান্টের নিকটে অবস্থিত, যেখানে সুন্নি, শিয়া ও আহমদী মুসলমানরা একত্রে নামাজ আদায় করতো। রিয়েল এস্টেট মুহাম্ময়াদ করুবের অর্থায়নে এই মসজিদটি তৈরি করা হয়েছিল।
মার্কিন যুক্তরাষ্ট্রের প্রাচীনতম স্থায়ী মসজিদটি হচ্ছে আল–সাদিক মসজিদ, যেটি ১৯২২ সালে শিকাগোর ব্রোঞ্জভিল এলকায় নির্মাণ করা হয়েছিল। অনেকেই মনে করেন প্রথম "উদ্দেশ্যমূলকভাবে নির্মিত" মসজিদ হচ্ছে আমেরিকার মাদার মসজিদ; যা ১৯৩৪ সালে আইওয়ার সিডার র‍্যাপিডসে নির্মাণ করা হয়েছিল।
এটি অনুমান করা হয় যে ১৯৭০ সালে মার্কিন যুক্তরাষ্ট্রে প্রায় শতাধিক মসজিদ ছিল, তবে তৎকালীন মার্কিন যুক্তরাষ্ট্রে দশ লক্ষেরও বেশি মুসলমানের অভিবাসন হওয়ার ফলে পরবর্তীতে আরও শতাধিক মসজিদ নির্মাণ করা হয়েছিল। ২০০০ সালের মধ্যে মার্কিন যুক্তরাষ্ট্রের ১,২০৯টি মসজিদ ছিল, যা ২০১০ সালে ৭৪% বৃদ্ধি পেয়ে ২,১০২-এ দাঁড়িয়েছে।
আউলিয়াপুর ইউনিয়ন, দিনাজপুর সদর

আউলিয়াপুর ইউনিয়ন বাংলাদেশের রংপুর বিভাগের দিনাজপুর জেলার দিনাজপুর সদর উপজেলার অন্তর্গত একটি ইউনিয়ন পরিষদ। এটি ৮২.২৮ কিমি২ (৩১.৭৭ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৪,৫৫৫ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১৬টি। আউলিয়াপুর ইউনিয়নে সাক্ষরতার হারহ ৩২%।
কুরুথিপুনাল

কুরুথিপুনাল () হচ্ছে ১৯৯৫ সালে মুক্তিপ্রাপ্ত একটি তামিল সহিংসতাবাদী চলচ্চিত্র। পি. সি. শ্রীরামের পরিচালনায় চলচ্চিত্রটিতে কমল হাসন, গৌতমী এবং অর্জুন সারজা অভিনয় করেছিলেন, এছাড়াও ছিলেন নছর এবং গীতা। চলচ্চিত্রটির চিত্রনাট্য অভিনেতা কমল হাসনের লেখা। চলচ্চিত্রটির আবহ সঙ্গীত পরিচালনা করেছিলেন মহেশ মহাদেব (চলচ্চিত্রটিতে কোনো গান ছিলোনা)। এই চলচ্চিত্রটি ছিলো হিন্দি চলচ্চিত্র "দ্রোহকাল"-এর পুনঃনির্মাণ, দ্রোহকাল পরিচালনা করেছিলেন গোবিন্দ নিহালানি যিনি এই তামিল চলচ্চিত্রটির কাহিনী লিখেছিলেন। এই তামিল চলচ্চিত্রটি ১৯৯৬ সালে হায়দ্রাবাদে তেলুগু ভাষায় অনুবাদ করে "দ্রোহী" নামে মুক্তি দেওয়া হয়েছিলো। এই তামিল চলচ্চিত্রটি সেরা বিদেশী ভাষার চলচ্চিত্র হিসেবে একাডেমি পুরস্কারের জন্য ভারতীয় নিবেদনে গেলেও কোনো ধনাত্মকতা দেখাতে পারেনি।
গাংনী পৌরসভা

গাংনী পৌরসভা বাংলাদেশের খুলনা বিভাগের মেহেরপুর জেলার গাংনী উপজেলার অন্তর্গত 'খ' শ্রেণির একটি পৌরসভা।
গাংনী পৌরসভা মেহেরপুর জেলাধীন গাংনী উপজেলার একটি পৌর শহর। গাংনী শহর একটি প্রাচীনতম বাণিজ্যিক কেন্দ্র। গত ২১/০৬/২০০১ তারিখে সাহারবাটী ইউনিয়ন, ধাখোলা ইউনিয়ন ও গাংনী ইউনিয়নের কিছু অংশ নিয়ে পৌরসভা নামকরণ হয়। ৩টি মৌজা ‍ও ১০ মৌজা ম্যাপে ১৭.১২ বঃকিঃ আয়তন নিয়ে পৌরসভা গঠিত হয়। উত্তর-পশ্চিমে ধানখোলা ইউনিয়ন, পুর্ব-দক্ষিণে রায়পুর ও ষোলটাকা ইউনিয়ন, দক্ষিণ-পশ্চিমে সাহারবাটী। গাংনী উপজেলার ঠিক মধ্যভাগে গাংনী পৌরসভা অবস্থিত।   
বর্তমান মেয়রঃ আহম্মেদ আলী
টেঁয়া রেলওয়ে স্টেশন

টেঁয়া রেলওয়ে স্টেশন হল পূর্ব রেলওয়ের হাওড়া রেল বিভাগে অবস্থিত একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।
১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।
মিয়াগ্রাম রেলওয়ে স্টেশন

মিয়াগ্রাম রেলওয়ে স্টেশন হল পূর্ব রেলওয়ের হাওড়া রেল বিভাগে অবস্থিত একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।
১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।
এনএক্সটি টেকওভার: নিউ ইয়র্ক

এনএক্সটি টেকওভার: নিউ ইয়র্ক একটি পেশাদার কুস্তি এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটির জন্য প্রযোজনা করেছিল। এই অনুষ্ঠানটি ২০১৯ সালের ৫ই এপ্রিল তারিখে মার্কিন যুক্তরাষ্ট্রের নিউ ইয়র্কের ব্রুকলিনের বার্কলেস সেন্টারে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি এনএক্সটি টেকওভার কালানুক্রমিকের অধীনে প্রচারিত চব্বিশতম অনুষ্ঠান ছিল।
পরবর্তী সপ্তাহে এনএক্সটি-এ প্রদর্শনের জন্য তিনটি ম্যাচ ধারণ সহ মূল অনুষ্ঠান মিলিয়ে মোট ৮টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে জনি গারগানো খালি এনএক্সটি চ্যাম্পিয়নশিপের জন্য আয়োজিত টু-আউট-অফ-থ্রি ফলস ম্যাচে এডাম কোলকে হারিয়েছে। অন্যান্য শীর্ষস্থানীয় ম্যাচে, ওয়াল্টার এনএক্সটি ইউকে চ্যাম্পিয়নশিপ ম্যাচে পিট ডানকে (যেটি ওয়াল্টারের ৬৮৫ দিনের চ্যাম্পিয়নশিপ রাজত্বকে শেষ করেছে), শেনা বেজলার এনএক্সটি নারী চ্যাম্পিয়নশিপের জন্য আয়োজিত ফ্যাটাল ফোর-ওয়ে ম্যাচে বিয়াঙ্কা বেলেয়ার, ইও শিরাই এবং কাইরি সেইনকে সাবমিশনের মাধ্যমে, ভেলভেটিন ড্রিম এনএক্সটি উত্তর আমেরিকান চ্যাম্পিয়নশিপ ম্যাচে ম্যাটল রিডলকে এবং ওয়ার রেইডার্স (হ্যানসন এবং রো) এনএক্সটি ট্যাগ টিম চ্যাম্পিয়নশিপ ম্যাচে ডাস্টি রোডস ট্যাগ টিম ক্লাসিক বিজয়ী অ্যালিস্টার ব্ল্যাক এবং রিকোশেকে হারিয়েছে।
বাজারসাউ রেলওয়ে স্টেশন

বাজারসাউ রেলওয়ে স্টেশন হল পূর্ব রেলওয়ের হাওড়া রেল বিভাগে অবস্থিত একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।
১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।
বোকা চাউল

বোকা চাউল নিম্ন আসামে উৎপাদিত হওয়া একপ্রকারের কোমল চাউল। এই চাল রান্না না করে খাওয়ার জন্য ব্যবহার করা যায় বলেই বিশেষ সমাদর লাভ করেছে। কুসুম বা গরম জলে ১০ থেকে ১৫ মিনিট ভিজিয়ে নিলে বা ঠাণ্ডা জলে ৩০ মিনিট ভেজালে এই চাল খাওয়ার জন্য উপযোগী হয়। অসমীয়া লোকেরা বোকা চাউলকে জলখাবার হিসাবে খায়। মাঘ বিহুর এটিই অন্যতম খাদ্য। ২০১৮ সালে এই চাল ভৌগোলিক স্বীকৃতি লাভ করে।
নামনি অসমের বিশেষত নলবাড়ি, বরপেটা, গোয়ালপাড়া, কামরূপ, দরং, ধুবুরি, চিরাং, বাক্সা, বঙাইগাঁও, কোকরাঝাড় জেলায় বোকা চাউলের চাষ করা হয়। প্ৰধানত শালি ধান হিসাবে বোকা চাউলের চাষ করা হয়। এই চাষ জুন মাসে আরম্ভ হয় এবং ডিসেম্বর মাসে এই ধান তোলা হয়। 
১৭ শতকে মোগলদের সাথে যুদ্ধ করা আহোম সৈন্যের জন্য এটিই আ
ছিল দেহের শক্তিদায়ী ইন্ধন।
২০১৬ সালে নলবারির লটাস প্রগ্ৰেসিভ সেণ্টার এবং গুয়াহাটীর সেণ্টার ফর এনভারমেণ্ট এডুকেশন বোকা চাউলের ভৌগোলিক স্বীকৃতির জন্য আবেদন করেছিল। ২০১৮ সালের আগস্ট মাসে বোকা চাউল ভৌগোলিক স্বীকৃতি লাভ করে।
কুসুম বা গরম জলে ১০ থেকে ১৫ মিনিট ভিজিয়ে নিলে বা ঠাণ্ডা জলে ৩০ মিনিট ভেজালে এই চাল খাওয়ার জন্য উপযোগী হয়। নরম হওয়ার পর দই, কলা, দুধ বা গুড়ের সাথে বোকা চাউল খাওয়া হয়। অসমীয়া লোকেরা বোকা চাউলকে জলখাবার হিসাবে খায়। মাঘ বিহুর এটিই অন্যতম খাদ্য।
গুয়াহাটি বিশ্ববিদ্যালয়য়ের জৈবপ্রযুক্তিবিদ্যা বিভাগ এই চালের ওপর গবেষণা করে এর পুষ্টিতত্ত্বগুলি চিহ্নিত করেছে। তাঁদের গবেষণা অনুসারে, কোমল চাউলে ১০.৭৩ শতাংশ ফাইবার ও ৬.৪ শতাংশ প্রোটিন থাকে এবং এই ধানের প্রজাতিতে মাত্র ৪ থেকে ৫ শতাংশ এমায়লোজ থাকে।
কাজীপাড়া হল্ট রেলওয়ে স্টেশন

কাজীপাড়া হল্ট রেলওয়ে স্টেশন হল পূর্ব রেলওয়ের হাওড়া রেল বিভাগে অবস্থিত একটি হল্ট রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।
১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।
চৌরিগাছা রেলওয়ে স্টেশন

চৌরিগাছা রেলওয়ে স্টেশন হল পূর্ব রেলওয়ের হাওড়া রেল বিভাগে অবস্থিত একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।
১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।
অরুণাচল কমলা

অরুণাচল কমলা বা ওয়াক্ৰো কমলা হচ্ছে ভারতের উত্তর-পূর্বাঞ্চলের অরুণাচল প্রদেশে ব্যাপকভাবে উৎপাদিত হওয়া একধরনের কমলালেবু। ২০১৫ সালের ২৩ মার্চ ভারত সরকারের ভৌগোলিক স্বীকৃতি পঞ্জীকরণ কার্যালয় অরুণাচল কমলাকে ভৌগোলিক স্বীকৃতি প্রদান করে। উত্তর-পূর্ব ক্ষেত্রীয় কৃষি বিপণন নিগম লিমিটেড ভৌগোলিক স্বীকৃতি পঞ্জীকরণের কাছে দাখিল করা প্রতিবেদন অনুসারে এই কমলাটির বিশেষত্ব হচ্ছে এর টক-মিষ্টি স্বাদ ও রসের প্রাচুর্য। অরুণাচল প্রদেশের মোট টকজাতীয় ফল উৎপাদনের ৯০%-ই হচ্ছে অরুণাচল কমলা।
অরুণাচল কমলার গাছসমূহ গুল্মজাতীয় এবং এটি প্রায় ৩ থেকে ৬ মিটার পর্যন্ত লম্বা হয়। একটি পূর্ণদৈর্ঘ্যের গাছে বছরে গড়ে ২০০ থেকে ৩০০টি পর্যন্ত ফল ধরে। এর খোসার ঘনত্ব মাঝারি এবং পাকলে লেবুসমূহের বর্ণ গাঢ় হয়। নভেম্বর থেকে ফেব্ৰুয়ারি মাসের ভিতর ফলসমূহ গাছ থেকে ছিড়ে আনা হয়।
বৃদ্ধি, গঠনমূলক-রাসায়নিক বৈশিষ্ট্য ও স্বাদের দিক থেকে অরুণাচল কমলা অন্য কমলা লেবুসমূহ থেকে ভিন্ন হয়। এর বিশেষত্বসমূহ এমনধরণের:-
কাঁঠালিয়া রোড রেলওয়ে স্টেশন

কাঁঠালিয়া রোড রেলওয়ে স্টেশন হল পূর্ব রেলওয়ের হাওড়া রেল বিভাগে অবস্থিত একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।
১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।
কুরআনে মুহাম্মাদের নাম

মুহাম্মদ (আরবী: محمد) অর্থ: প্রশংসনীয়। আরেক নাম হলো- আহমদ। (আরবী:احمد) অর্থ: অধিক প্রশংসনীয়। ইসলাম ধর্মের শেষ নবীর নাম।
কুরআনে নবী মুহাম্মাদের নাম চারবার এবং আহমদ নামটি একবার উল্লেখ করা হয়েছে।
অনুবাদ: আর মুহাম্মদ (সাল্লাল্লাহু আলাইহি ওয়াসাল্লাম) একজন রাসূল বৈ তো নন! তাঁর পূর্বে বহু রাসূল গত হয়েছে। তার যদি মৃত্যু হয়ে যায় কিংবা তাঁকে হত্যা করে ফেলা হয়, তবে কি তোমরা উল্টো দিকে ফিরে যাবে? যে কেউ উল্টো দিকে ফিরে যাবে, সে কখনই আল্লাহর কিছুমাত্র ক্ষতি করতে পারবে না। আর যারা কৃতজ্ঞ বান্দা, আল্লাহ তাদেরকে পুরস্কার দান করবেন। 
অনুবাদ: মুহাম্মদ তোমাদের কোন ব্যক্তির পিতা নন; বরং তিনি আল্লাহর রাসূল এবং শেষ নবী। আল্লাহ সব বিষয়ে জ্ঞাত।
অনুবাদ: আর যারা বিশ্বাস স্থাপন করে, সৎকর্ম সম্পাদন করে এবং তাদের পালনকর্তার পক্ষ থেকে মুহাম্মদের প্রতি অবতীর্ণ সত্যে বিশ্বাস করে, আল্লাহ তাদের মন্দ কর্মসমূহ মার্জনা করেন এবং তাদের অবস্থা ভাল করে দেন। 
অনুবাদ: মুহাম্মদ আল্লাহর রসূল এবং তাঁর সহচরগণ কাফেরদের প্রতি কঠোর, নিজেদের মধ্যে পরস্পর সহানুভূতিশীল। আল্লাহর অনুগ্রহ ও সন্তুষ্টি কামনায় আপনি তাদেরকে রুকু ও সেজদারত দেখবেন। তাদের মুখমন্ডলে রয়েছে সেজদার চিহ্ন । তওরাতে তাদের অবস্থা এরূপ এবং ইঞ্জিলে তাদের অবস্থা যেমন একটি চারা গাছ যা থেকে নির্গত হয় কিশলয়, অতঃপর তা শক্ত ও মজবুত হয় এবং কান্ডের উপর দাঁড়ায় দৃঢ়ভাবে-চা ষীকে আনন্দে অভিভূত করে-যাতে আল্লাহ তাদের দ্বারা কাফেরদের অন্তর্জালা সৃষ্টি করেন। তাদের মধ্যে যারা বিশ্বাস স্থাপন করে এবং সৎকর্ম করে, আল্লাহ তাদেরকে ক্ষমা ও মহাপুরস্কারের ওয়াদা দিয়েছেন।
অনুবাদ: স্মরণ কর, যখন মরিয়ম-তনয় ঈসা (আঃ) বললঃ হে বনী ইসরাইল! আমি তোমাদের কাছে আল্লাহর প্রেরিত রসূল, আমার পূর্ববর্তী তওরাতের আমি সত্যায়নকারী এবং আমি এমন একজন রসূলের সুসংবাদদাতা, যিনি আমার পরে আগমন করবেন। তাঁর নাম আহমদ। অতঃপর যখন সে স্পষ্ট প্রমাণাদি নিয়ে আগমন করল, তখন তারা বললঃ এ তো এক প্রকাশ্য যাদু।
এরিক জেমস টাকার

ক্যাপ্টেন এরিক জেমস টাকার ১৯২৭ সালের ২১ অক্টোবর জন্মগ্রহণ করেছিলেন এবং ১৯৪৭ সালের ১৩ জুলাই মারাঠা লাইট ইনফ্যান্টরিতে কমিশন লাভ করেছিলেন। তাঁর বাবার নাম ছিল মিঃ বীরা বিজয়া সুকেভ।
ক্যাপ্টেন এরিক টাকার ছিলেন ভারতীয় সেনাবাহিনীর অন্যতম নির্ধারিত সৈনিক। তিনি সর্বদা সুস্পষ্ট ও সুসংহত চিন্তায় পদক্ষেপ নিয়েছিলেন। তিনি খুব অল্প বয়সে জাতির জন্য নিজের জীবন উৎসর্গ করেছিলেন।
নাগা বিদ্রোহ ছিল স্বাধীনতার পর থেকে ভারতের প্রথম এবং প্রাচীনতম বিদ্রোহ। গেরিলা দলগুলি হিংস্র এবং যুদ্ধ প্রশিক্ষিত ছিল। ১৯৫৬ সালে ক্যাপ্টেন এরিক জেমস টাকার নাগা পাহাড়ে পরিচালিত মারাঠা লাইট ইনফ্যান্ট্রি-র দ্বিতীয় ব্যাটালিয়নের 'বি' কোম্পানির কমান্ডিং করছিলেন। তাকে চাকবামা থেকে ফেক, ৪২ মাইল দূরে এবং আরও মাইলুরিতে ২০ মাইল দূরে যোগাযোগের লাইন খোলার কাজ দেওয়া হয়েছিল। তিনি সফলভাবে তার লক্ষ্য অর্জন করেছিলেন এবং অটোমেটিকস এবং রাইফেলস, গেরিলাসহ সজ্জিত বিপুল সংখ্যক শত্রুদের সাথে সফল লড়াইয়ের পরে ১৯৫৬ সালের ১৫ ই অক্টোবর মেলুড়িতে পৌঁছে যান। তিনি যে আঘাতগুলি সহ্য করেছিলেন তা নিয়ে নির্বিঘ্নে তিনি অত্যন্ত সাহসের সাথে তাঁর লড়াই চালিয়ে গিয়েছিলেন এবং শত্রুদের বহু লোকের উপর প্রাণহানি ঘটিয়েছিলেন। পরবর্তীকালে ক্যাপ্টেন টাকার বিদ্রোহীদের কাছ থেকে আসা বেশ কয়েকটি সতর্কতার বিরুদ্ধে যে তারা তাকে মেরে ফেলবে তার বিরুদ্ধে নিরলসভাবে তার দায়িত্ব ছাড়িয়ে অনেক বিপজ্জনক ও কঠোর কাজ করেছিলেন। ১৯৫৭ সালের ১ এপ্রিল, নাগা পাহাড়গুলিতে কাজ করার সময়, তিনি চিপোকাতামিতে বিদ্রোহী ঘনত্ব সম্পর্কে তথ্য পেয়েছিলেন। তিনি তৎক্ষণাৎ অন্ধকার জঙ্গলের মধ্য দিয়ে লোকেশনে ছুটে এসে অবাক হয়ে তাদের নিয়ে যান এবং অস্ত্র সহ চারজন বিদ্রোহীকে ধরেছিলেন। ১৯৫৭ সালের ১৮ ই জুলাই তিনি একটি বিশাল কসরত প্রয়োগ করেন, তীব্র হতাহতের শিকার হয় এবং বেশ কয়েকজন বন্দী হয়। ১৯৫৭ সালের ২ রা আগস্ট আবারও এই কাজের মতো, খুজামি থেকে কিভিখুতে একটি প্লাটুন নিয়ে এগিয়ে যাওয়ার সময়, তিনি জঙ্গলের দ্বারা ঘন অবনমিতিতে আটকা পড়েছিলেন যারা তাঁর আন্দোলনের বিষয়ে অগ্রিম তথ্য সংগ্রহ করেছিলেন। ক্যাপ্টেন এরিক জেমস টাকার জঙ্গিদের মুখে এবং পায়ে আঘাত পেয়েছিলেন তবে তিনি তার মাটিতে দাঁড়িয়ে লড়াই করেছিলেন এবং শেষ দফার পর্যন্ত জঙ্গিদের জড়িয়ে রেখেছিলেন। অবশেষে, তিনি জঙ্গিদের বিরুদ্ধে যুদ্ধ করেছিলেন তার আগে স্বয়ংক্রিয়ভাবে ফায়ারের ঘটনা ঘটে যার জন্য ঘটনাস্থলেই তিনি শহীদ হন।
ক্যাপ্টেন এরিক জেমস তাঁর লোকদের বৈরী একাগ্রতার মধ্যে ব্যক্তিগত সাহস এবং দৃঢ় সংকল্পের একটি অত্যন্ত উচ্চতর আদেশের সাথে নেতৃত্ব দিয়েছিলেন। তিনি তাঁর সহযোদ্ধাদের জন্য একটি দুর্দান্ত অনুপ্রেরণা ছিলেন এবং দায়িত্ব ও নেতৃত্বের প্রতি তাঁর নিষ্ঠাবান অনুকরণীয়। তাঁর বীরত্ব ও ত্যাগের জন্য তাঁকে মরণোত্তর অশোকচক্র প্রদান করা হয়েছিল।
ফাস্টলেন (২০১৯)

ফাস্টলেন একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি ফাস্টলেন কালানুক্রমিকের অধীনে প্রচারিত পঞ্চম অনুষ্ঠান ছিল। এই অনুষ্ঠানটি ২০১৯ সালের ১০ই মার্চ তারিখে মার্কিন যুক্তরাষ্ট্রের ওহাইওয়ের ক্লিভল্যান্ডের কুইকেন লোনস এরিনায় অনুষ্ঠিত হয়েছে; যা ২০১৬ সালের ফাস্টলেনের পর এই মাঠে ডাব্লিউডাব্লিউইর প্রথম অনুষ্ঠান ছিল।
প্রাক-প্রদর্শনে একটিসহ মূল অনুষ্ঠান মিলিয়ে সর্বমোট দশটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে দ্য শিল্ড ছয় জনের ট্যাগ টিম ম্যাচে ব্যারন করবাইন, ববি লাশলি ও ড্রু ম্যাকইন্টায়ারকে পরাজিত করেছে। অন্যান্য শীর্ষস্থানীয় ম্যাচে, ড্যানিয়েল ব্রায়ান ডাব্লিউডাব্লিউই চ্যাম্পিয়নশিপের জন্য আয়োজিত ট্রিপল থ্রেট ম্যাচে কেভিন ওয়েন্স ও মুস্তফা আলিকে এবং ডাব্লিউডাব্লিউই স্ম্যাকডাউন ট্যাগ টিম চ্যাম্পিয়নশিপ ম্যাচে দি উসোস দ্য মিজ ও শেন ম্যাকম্যানকে পিনফলের মাধ্যমে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান "র" এবং "স্ম্যাকডাউনে" প্রদর্শন করা হয়েছে।
ফাস্টলেন হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের মার্চ মাসে অনুষ্ঠিত হয়। এই অনুষ্ঠানটির নাম "রোড টু রেসলম্যানিয়া" প্রতি ইঙ্গিত করে রাখা হয়েছে, যা রয়্যাল রাম্বল এবং রেসলম্যানিয়া মধ্যবর্তী দুই মাসের সময়কালে অনুষ্ঠিত হয়; ফাস্টলেনের প্রথম দুইটি অনুষ্ঠান ফেব্রুয়ারি মাসে অনুষ্ঠিত হলেও পরবর্তী অনুষ্ঠানগুলো মার্চ মাসে অনুষ্ঠিত হয়েছিল। ২০১৫ সালের ২২শে ফেব্রুয়ারি তারিখে প্রথমবারের মতো ফাস্টলেন অনুষ্ঠিত হয়েছে।
২০১৯ সালের এই অনুষ্ঠানটি ফাস্টলেন কালানুক্রমিকের পঞ্চম অনুষ্ঠান ছিল, যা ১০ই মার্চ তারিখে মার্কিন যুক্তরাষ্ট্রের ওহাইওয়ের ক্লিভল্যান্ডের কুইকেন লোনস এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।
কর্ণসুবর্ণ রেলওয়ে স্টেশন

কর্ণসুবর্ণ রেলওয়ে স্টেশন হল পূর্ব রেলওয়ের হাওড়া রেল বিভাগে অবস্থিত একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।
১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।
শিয়ালদহ-জঙ্গীপুর রোড এক্সপ্রেস ট্রেনটি এই স্টেশন এ বিরাম দেয়।
জর্জটাউন, গায়ানা

জর্জটাউন গায়ানার রাজধানী ও বৃহত্তম শহর অঞ্চল ৪ এ অবস্থিত, যা এটি হিসাবেও পরিচিত ডেমেরারা-মাহাইকা অঞ্চল। এটি দেশের বৃহত্তম নগর কেন্দ্র। এটি আটলান্টিক মহাসাগরের উপকূলে এর মুখোমুখি অবস্থিত ডেমেরারা নদী এবং এটির নাম দেওয়া হয়েছিল "গার্ডেন সিটি অফ দি ক্যারিবিয়ান"।
জর্জটাউন প্রাথমিকভাবে খুচরা ও প্রশাসনিক কেন্দ্র হিসাবে কাজ করে। এটি আর্থিক পরিষেবা কেন্দ্র হিসাবেও কাজ করে। ২০১৬ সালের আদমশুমারিতে শহরটি ২০০,৫০০ জনসংখ্যা রেকর্ড করেছে।
জিবন্তী রেলওয়ে স্টেশন

জিবন্তী রেলওয়ে স্টেশন হল পূর্ব রেলওয়ের হাওড়া রেল বিভাগে অবস্থিত একটি হল্ট রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।
১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।
দাহিয়া কালবি

দাহিয়া কালবী (আরবী: دحية الكلبي,উর্দূ: دحیہ کلبی পুরো নাম: দাহিয়া ইবনে খলিফা) প্রসিদ্ধ সাহাবী ছিলেন। তিনি ইসলামের প্রথম সাহাবীদের মধ্যে একজন। তিনি সর্বপ্রথম নবী মুহাম্মদের সাথে ‍ওহুদের যুদ্ধে অংশগ্রহণ করেন। ইবনে হাজার আসক্বালানী বলেন, তিনি খন্দকের যুদ্ধে সর্বপ্রথম অংশগ্রহণ করেন।
দাহইয়া ইবনে খলিফা ইবনে ফারওয়া ইবনে ফুযালা ইবনে ইবেন যাইদ ইবনে ইমরাউল কায়েস ইবনে খাযরাজ ইবনে মানাত ইবনে আমের ইবনে বকর ইবনে আমের আল-আকবার ইবনে আউফ ইবনে উযরা ইবনে যাইদ আল-লাত ইবনে রফীদা ইবনে সাওর ইবনে কালব।
তার স্ত্রী ছিলেন দুররাহ বিনতে আবি লাহাব।
তিনি হিজরী পূর্ব ৩০ সাল/৫৯২খ্রিস্টাব্দে দাওমাতাল জান্দালে জন্মগ্রহণ করেন।
তিনি হিজরতের পূর্বে প্রথম ইসলাম গ্রহনকারীদের মধ্যে অন্যতম। তিনি দাওমাতুল জান্দাল থেকে মুহাম্মাদের ইসলাম প্রচার করার কথা শুনে ভ্রমণ করে মক্কায় আসেন এবং ইসলাম ধর্ম গ্রহণ করেন। তারপর আবার নিজ এলাকায় ফিরে যান। সেখানে ইসলামের দাওয়াত দিতে থাকেন। তৃতীয় হিজরীতে তিনি দাওমাতুল জান্দার থেকে মদীনায় হিজরত করেন।
৬ষ্ঠ হিজরীতে দাহিয়া কালবীকে দাওমাতুল জানদালের কালব গোত্রসহ গোত্রের কাছে ইসলামের দাওয়াত দেওয়ার জন্য পাঠান।
নবী মুহাম্মাদ তাকে দুই বার রোমের বাদশা হিরাক্লিয়াসের কাছে পাঠান। ১ম বার ৭ম হিজরীর রবিউল আওয়াল মাসে। ২য় বার নবম হিজরীর রজব মাসে।
নবী মুহাম্মাদ দাহিয়া কালবীর বোন শারাফ বিনতে খলিফাকে বিবাহ করেছিলেন কিন্তু তাদের মধ্যে সহবাস হয় নি। 
জিবরাইল প্রায় সময় দাহিয়া কালবীর বেশে নবী মুহাম্মাদের কাছে আসতেন। মাঝে মাঝে আগুন্তক কোনো ব্যক্তির বেশেও আসতেন। 
তিনি ধনী ব্যবসায়ী ছিলেন, ব্যবসা করে জীবিকা নির্বাহ করতেন।
৫০হিজরী/৬৬১খ্রিস্টাব্দে সিরিয়ার দামেস্কে মৃত্যুবরণ করেন। তাকে মাযযাহ নামক স্থানে দাফন করা হয়। এখনো তার কবর সেখানে রয়েছে।
খাগড়াঘাট রোড রেলওয়ে স্টেশন

খাগড়াঘাট রোড রেলওয়ে স্টেশন হল পূর্ব রেলওয়ের হাওড়া রেল বিভাগে অবস্থিত একটি গুরুত্বপূর্ণ রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।
১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।
নিয়ালিশ পাড়া রেলওয়ে স্টেশন

নিয়ালিশ পাড়া রেলওয়ে স্টেশন হল পূর্ব রেলওয়ের হাওড়া রেল বিভাগে অবস্থিত একটি হল্ট রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।
১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।
লালবাগ কোর্ট রোড রেলওয়ে স্টেশন

লালবাগ কোর্ট রোড রেলওয়ে স্টেশন হল পূর্ব রেলওয়ের হাওড়া রেল বিভাগে অবস্থিত একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।
১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।
আসামে কোভিড-১৯ এর বৈশ্বিক মহামারি

২০১৯-২০ করোনাভাইরাস বৈশ্বিক মহামারিটির ৩০ মার্চ ভারতের আসাম রাজ্যে প্রথম ঘটনাটি নিশ্চিত হয়েছিল। ১৪ এপ্রিল, ২০২০ সালে রাজ্য কোভিড -১৯ এর মোট ৩২ টি ইতিবাচক ঘটনার বিষয়টি নিশ্চিত করেছে যার মধ্যে ১ জন মারা গেছে।
আসামে কোভিড -১৯ প্রাদুর্ভাবের কারণ হ'ল নিজামউদ্দিন মারকাজের তাবলিগী জামাতের ধর্মীয় জমায়েতে অংশ নেওয়া লোকেরা এবং আসামে ফিরে আসার পরে কর্তৃপক্ষকে কিছু অবগত না করা। এমনকি আসামে ইতোমধ্যে ইতিবাচক রিপোর্ট হওয়া বেশিরভাগ ঘটনাই নিজামুদ্দিন মারকাজের জমায়েতের সাথে যুক্ত।
করিমগঞ্জের বদরপুরে, দিল্লির নিজামুদ্দিন মারকাজ থেকে ফিরে আসা ৫২ বছর বয়সী এক ব্যক্তি শিলচর মেডিকেল কলেজে ইতিবাচক পরীক্ষার পরে, ২০২০ সালের ৩১ মার্চ আসামে করোনাভাইরাসটির প্রথম নিশ্চিত সংক্রমণের ঘটনাটি জানা গিয়েছিল।
শিস

শেথ বা শিস (; ; "Sḗth"; ) ছিলেন ইহুদিধর্ম, খ্রিষ্টধর্ম ও ইসলাম অনুসারে আদম ও হাওয়ার তৃতীয় পুত্র এবং কয়িন ও হেবলের ভাই। আদিপুস্তক ৪:২৫ অনুযায়ী কয়িন কর্তৃক হেবলের হত্যার পর শেথ জন্মগ্রহণ করেছিলেন এবং হাওয়া বিশ্বাস করেছিলেন যে ঈশ্বর তাঁর মাধ্যমে হেবলের স্থানপূরণ করেছিলেন।
শিস (שת) শব্দটি মূলত হিব্রু। এর ইংরেজি রূপ Seth, Sheth এবং আরবী রূপ (شيث) অর্থ “আল্লাহর দান”। হযরত আদম (আ.)-এর দ্বিতীয় পুত্র হাবিলের মর্মান্তিকভাবে নিহত হওয়ার পাঁচ বছর পর তিনি জন্মগ্রহণ করেন। সেজন্য হযরত আদম (আ.) তাকে আল্লাহর দানরূপে গণ্য করে এই নামকরণ করেন।
আদি পুস্তক অনুযায়ী, আদম-এর ১৩০ বৎসর বয়সকালে তিনি জন্মগ্রহণ করেন। বাইবেলে শিস-এর জন্ম, সন্তান লাভ ও মৃত্যু সম্পর্কে সংক্ষিপ্ত বিবরণ প্রদান করা হয়েছে যাহ নিম্নরূপ: “আর আদম পুনর্বার আপন স্ত্রীর পরিচয় লইলে তিনি পুত্র প্রসব করিলেন ও তাহার নাম শেথ রাখিলেন, (কেননা তিনি কহিলেন), কয়িন কর্তৃক হত হেবলের পরিবর্তে সদাপ্রভু আমাকে আর এক সন্তান দিলেন। পরে শেথেও পুত্র জন্মিল, আর তিনি তাহার নাম ইনােশ রাখিলেন (বাইবেলের আদি পুস্তক, পৃ. ৬)
আর আদম তাঁর ৯৩০ বয়সে মারা যান। আদি পুস্তক অনুযায়ী শিস ৯১২ বছর বয়স পর্যন্ত বেঁচে ছিলেন। 
Encyclopaedia of Islam-এর নিবন্ধকার CL, Huart-এর বর্ণনামতে তিনি জীবনের অধিকাংশ সময় সিরিয়ায় কাটান। সেখানেই তিনি জন্মগ্রহণ করেন। কিন্তু এই বর্ণনা ইবনে কাসির একেবারেই অমূলক ও ভিত্তিহীন বলেন। কারণ শীছ তার পিতার প্রিয়তম পুত্র ছিলেন। তাই তিনি সর্বদা আদম-এর সান্নিধ্যে থেকে তাঁর খিদমত করেন বলে প্রমাণ পাওয়া যায়। যেমন উত্তর কালের বর্ণনামতে, একবার হযরত আদম-এর অসুখের সময় জান্নাতের তৈল ও যায়তুন ফল খাওয়ার জন্য তাঁর বাসনা জাগে। তিনি স্বীয় পুত্র শীছকে সায়না পর্বতে আল্লাহর নিকট হইতে তা চেয়ে আনবার জন্য প্রেরণ করলেন। সেখানে আল্লাহ তাঁকে বললেন, তােমার পাত্র আগাইয়া ধরো। অতঃপর মুহূর্তের মধ্যে তা আদম-এর কাঙ্ক্ষিত জিনিসে পূর্ণ হয়ে গেল। পরে আদম নিজের শরীরে উক্ত তৈল মালিশ করিলেন এবং কয়েকটি যায়তুন ফল খাইলেন। সঙ্গে সঙ্গে তিনি সুস্থ হয়ে গেলেন। এই ঘটনাই প্রমাণ করে যে, শীছ স্বীয় পিতা আদম-এর সান্নিধ্যে থাকতেন। আর আদম মক্কা শরীফে বসবাস করেন, সেখানেই ইনতিকাল করেন এবং আবু কুবায়স পর্বতের পাদদেশে তাঁকে দাফন করা হয়।
প্রতি বৎসর তিনি হজ্জ পালন করতেন, তিনি মক্কায় বসবাস করতেন এবং উমরাও পালন করতেন।
ইবন ইসহাক-এর বর্ণনামতে, স্বীয় ভগ্নী হাযুরার সাথে শীষ-এর বিবাহ হয়। তখনকার নিয়ম ছিল হাওয়া একসঙ্গে একটি পুত্র ও একটি কন্যা সন্তান জন্ম দিতেন। তাই এক গর্ভের পুত্রের সহিত অন্য গর্ভের কন্যার বিবাহ হত।
শেষ জীবনে শীষ রােগাক্রান্ত হয়ে পড়লে তার স্বীয় পুত্র আনূশকে ডেকে তিনি ওসিয়ত করেন। অতঃপর মক্কায়ই ৯১২ বৎসর বয়সে তিনি ইনতিকাল করেন এবং আবু কুবায়স পর্বতের গুহায় স্বীয় পিতা-মাতার পাশেই তাকে দাফন করা হয়। তিনি ইসলামের একজন সম্মানিত নবি।
গফুর বালুচ

আবদুল গফুর বালুচ ছিলেন পাকিস্তান জাতীয় দলের সাবেক অধিনায়ক। পাকিস্তানি হয়েও বাংলাদেশের স্বাধীনতা যুদ্ধে বাঙালিদের ওপর পাকিস্তানের অত্যাচার মেনে না নেওয়ার জন্য তিনি বিশেষভাবে আলোচিত। তিনি স্বাধীনতা পরবর্তী সময়ে বাংলাদেশে ঢাকা মোহামেডান স্পোর্টিং ক্লাবের খেলোয়াড় এবং পরে কোচ ছিলেন।
পাক হানাদার বাহিনীর বর্বর অত্যাচারে গফুর বালুচ প্রতিক্রিয়াস্বরুপ তাঁর নিজ দেশের বাহিনির বিরুদ্ধেই মুক্তিযোদ্ধাদের সাহায্য-সহযোগিতা করেছিলেন। খসরু, মুরাদ, শহীদ ক্রিকেটার জুয়েলের মতো অনেককেই গফুর বালুচ মুক্তিযুদ্ধের সময় আশ্রয় দিয়েছিলেন। গোপীভাগে তিনি পাকিস্তানি সামরিক অফিসারদের প্রতিরোধ করেছিলেন। তিনি গেরিলা যোদ্ধা সাদেক হোসেন খোকাকে নানা রকম সহযোগিতা করেন।
কল্যাণী (চলচ্চিত্র)

কল্যাণী হল একটি জনপ্রিয় বাংলা চলচ্চিত্র যা পরিচালনা করেন নীরেন লাহিড়ী। এই চলচ্চিত্রটি ১৯৫৪ সালে সানরাইজ ফিল্মস ব্যানারে মুক্তি পেয়েছিল এবং এতে সংগীত পরিচালনা করেছেন অনুপম ঘটক । এই চলচ্চিত্রটির মুখ্য চরিত্রে অভিনয় করেন সাবিত্রী চট্টোপাধ্যায়, উত্তম কুমার, অনুভা গুপ্ত এবং বিকাশ রায়।